wickkiey/tamil-wikipedia-chunked huggingface dataset:
# டி. ஆர். ரகுநாத்

## வாழ்க்கைக் குறிப்பு

ரகுநாத் 1935 ஆம் ஆண்டில் ஞானசௌந்தரி திரைப்படத்தில் துணை இயக்குநராகப் பணியாற்றினார். சிறினிவாசா சினிடோனுக்காக 1936 இல் தாரா சசாங்கம் திரைப்படத்தில் ஒலிப்பதிவாளராகப் பணியாற்றினார். அதே ஆண்டில் கிழட்டு மாப்பிள்ளை திரைப்படம் மூலம் இயக்குநராக அறிமுகமானார். 1940களில் ம. கோ. இராமச்சந்திரன் இவரது சில திரைப்படங்களில் சிறு வேடங்களில் தோன்றி நடித்தார். 1960 இல் ம. கோ. இராமச்சந்திரன் நடித்த *ராஜா தேசிங்கு* திரைப்படத்தை இயக்கினார். கண்ணகி (1942) திரைப்படத்தில் டி. ஆர். ரகுநாத் நடனக் காட்சியை அமைத்திருந்தார். இத்திரைப்படத்தில் மாதவியாக நடித்த எம். எஸ். சரோஜாவைக் காதலித்து திருமணம் புரிந்து கொண்டார்.  
ரகுநாத் பின்னர் கற்பகம் கலையகத்தில் தொழில்நுட்ப ஆலோசகராகப் பணியாற்றினார், அதன் பிறகு அவர் இந்தியத் திரைப்படப் பிரிவின் மதராசுக் கிளையின் தலைவராக நியமிக்கப்பட்டார்.
# டி. ஆர். ரகுநாத்

## இயக்கிய திரைப்படங்கள்

| 1936 | *கிழட்டு மாப்பிள்ளை* | சீனிவாசா சினிட்டோன் |  |
| --- | --- | --- | --- |
| 1939 | *ஜோதி* | ஜோதி பிக்சர்சு |  |
| 1941 | *வேதவதி (சீதா ஜனனம்)* | சியாமளா பிக்சர்சு |  |
| 1942 | *தமிழறியும் பெருமாள்* | உமா பிக்சர்சு |  |
| 1944 | *மகாமாயா* | யுப்பிட்டர் பிக்சர்சு |  |
| *பிரபாவதி* | கிருஷ்ணா பிக்சர்சு |  |  |
| 1946 | *அர்த்தநாரி* | கலைவாணி பிலிம்சு
மதராசு யுனைட்டட் ஆர்ட்டிசுட்டு கார்ப்பரேசன் |  |
| 1947 | *உதயணன் வாசவதத்தா* | உமா பிக்சர்சு |  |
| 1951 | *வனசுந்தரி* | கிருஷ்ணா பிக்சர்சு |  |
| *சிங்காரி* | நேசனல் புரொடக்சன்சு |  |  |
| 1952 | *மாப்பிள்ளை* | நேசனல் புரொடக்சன்சு |  |
| 1954 | *விளையாட்டு பொம்மை* | சிறீ சுகுமாரன் புரொடக்சன்சு |  |
| 1955 | *கணவனே கண்கண்ட தெய்வம்* | நாராயணன் கம்பனி |  |
| *மகேஸ்வரி* | மாடர்ன் தியேட்டர்ஸ் |  |  |
| 1956 | *மர்ம வீரன்* | மெகுபூப் கலையகம் |  |
| 1957 | *அலாவுதீனும் அற்புத விளக்கும்* | ஜெய் சக்தி பிக்சர்சு |  |
| *ராணி லலிதாங்கி* | டி. என். ஆர். புரொடக்சன்சு |  |  |
| *யார் பையன்* | விஜயா பிலிம்சு |  |  |
| 1958 | *கன்னியின் சபதம்* | யுப்பிட்டர் பிக்சர்சு |  |
| *மாங்கல்ய பாக்கியம்* | கிருஷ்ணா பிக்சர்சு |  |  |
| 1959 | *வண்ணக்கிளி* | மாடர்ன் தியேட்டர்ஸ் |  |
| 1960 | *அன்புக்கோர் அண்ணி* | பிலிம் சென்டர் |  |
| *ராஜா தேசிங்கு* | கிருஷ்ணா பிக்சர்சு |  |  |
| 1961 | *மருதநாட்டு வீரன்* | சிறீ கணேசு பிரசாத் மூவீசு |  |
| 1962 | *கவிதா* | மாடர்ன் தியேட்டர்ஸ் |  |
| *விக்ரமாதித்தன்* | ஜெயபாரத் புரொடக்சன்சு |  |  |
| 1971 | *லோரா நீயேவிதே* (மலையாளம்) | எக்செல் புரொடக்சன்சு |  |
| *திருமகள்* | கோவிந்தராஜா பிலிம்சு |  |  |
| 1972 | *மாப்பிள்ளை அழைப்பு* |  |  |
| 1974 | *அங்கதாட்டு* (மலையாளம்) | அசீம் கம்பனி | } |
# டி. ஆர். ரகுநாத்

## திரைக்கதைகள்

| 1942 | *தமிழறியும் பெருமாள்* | உமா பிக்சர்சு |  |
| --- | --- | --- | --- |
| 1955 | *உலகம் பலவிதம்* (திரைக்கதை) | நேசனல் புரொடக்சன்சு | } |
# இலக்கியவீதி இனியவன்

**இலக்கியவீதி இனியவன்** (*Ilakkiyaveedhi Iniyavan*) (பிறப்பு: *லட்சுமிபதி*, 20 ஏப்ரல் 1942 - 2 சூலை, 2023 ) என்பவர் ஒரு தமிழக தமிழ் எழுத்தாளர் ஆவார். இலக்கியவீதி என்ற அமைப்பை ஏற்படுத்தி அதன் வழியாக இலக்கியக் கூட்டங்கள், புத்தக வெளியீடுகள் போன்றவற்றை செய்து இளம் படைப்பாளிகளை ஊக்குவித்து வந்தார்.
# இலக்கியவீதி இனியவன்

## வாழ்க்கை வரலாறு

இனியவனின் செங்கல்பட்டு மாவட்டம், வேடந்தாங்கலை அடுத்த விநாயகநல்லூரில் வீராசாமி பங்கஜமாள் இணையருக்கு மகனாக 20 ஏப்ரல் 1942 அன்று பிறந்தார். பள்ளி இறுதிவரை படித்துள்ளார். ஒன்பதாம் வகுப்பு படித்துக் கொண்டிருந்தபோது ஒரு சிறுவர் இதழ் நடத்திய போட்டிக்கு கதை எழுதி அனுப்பி முதற் பரிசு பெற்றார். அதைத் தொடர்ந்து நிறைய எழுத ஆரம்பித்தார். ஆனந்த விகடனின் முத்தி பல இதழ்களில் இவருடைய கதைகள் வெளிவரத் தொடங்கின. சிறுகதை புதினங்களுக்கான போட்டிகளில் பரிசுகளையும் பெற்றார். தன் இலக்கிய அறிவை வளர்த்துக் கொள்ள பல தமிழ்க் கவிஞர்கள், எழுத்தாளர்களின் நூல்களை படிக்ககத் தொடங்கினார்.  
இலக்கியக் கூட்டங்கள், புத்தக வெளியீடுகள் போன்றவற்றை செய்தை நோக்கமாக கொண்டு 1977, சூலை 10 ஆம் நாள் மதுராந்தகத்தில் இலக்கியவீதி என்ற அமைப்பை உருவாக்கினார். இந்த அமைப்பின் குறிக்கோளுரையாக *வீடு தோறும் கலையின் விளக்கம்; வீதி தோறும் தமிழின் வெளிச்சம்* என்பது இருந்தது. இந்த இலக்கிய அமைப்பின் சார்பில் மாதம் தோறும் இலக்கியச் சந்திப்புகள் நடத்தபட்டன. அதில் எழுத்தாளர்களை அழைத்து, அறிமுகப்படுத்தி கவிதை, கட்டுரை, சிறுகதை, திறனாய்வு, விவாதங்கள் என பலவகையான நிகழ்ச்சிகளை நடத்துயுள்ளார். சிறுகதை போட்டிகள் நடத்தபட்டு அதில் தேர்ந்தெடுக்கபடும் சிறுகதைகள் ஆண்டின் இறுதியில் நூல் வடிவத்திற்கு கொண்டுவரப்பட்டன. இவர் தனி இலக்கிய அமைப்பின் சார்பில் இலக்கியக் கூட்டங்களை மதுராந்தகத்தில் மட்டுமல்லாமல் தமிழ்நாட்டின் பல நகரங்களிலும் நடத்தியுள்ளார். மேலும் தமிழ்நாடு தாண்டி தில்லி, அந்தமான் தீவுகள் என தொடங்கி சிங்கப்பூர், மலேசியா உள்ளிட்ட வெளி நாடுகளிலும் தன் இலக்கிய நிகழ்ச்சிகளை நடத்தியுள்ளார்.
# இலக்கியவீதி இனியவன்

## படைப்புகள்

இவர் 205 க்கும் மேற்பட்ட சிறுகதைகளையும், 17 குறும்புதினங்களையும், 15 புதினங்களையும் எழுதியுள்ளார். வேடந்தாங்கல் என்ற பெயரில் பறவையியல் நூல் ஒன்றையும், இரண்டு பயண இலக்கிய நூல்களையும், உத்திரமேரூர் உலா என்ற பெயரில் செங்கல்பட்டு மாவட்டத்தின் அகநாட்டு வரலாற்று நூல் ஒன்றையும் எழுதியுள்ளார்.
# இலக்கியவீதி இனியவன்

## விருதுகள்

- அமெரிக்க தமிழ்ச் சங்க கூட்டமைப்பின் மாட்சிமை விருது
- வேலூர் கம்பன் கழக விருது
- கண்ணப்பன் அறக்கட்டளையின் இலக்கிய நாயனார் விருது
# இலக்கியவீதி இனியவன்

## இறப்பு

இலக்கியவீதி இனியவன் மூப்பினால் தன் 81வது வயதில் 2, சூலை, 2023 அன்று இறந்தார்.
# கோலா கிராய் மாவட்டம்

**கோலா கிராய் மாவட்டம்** (மலாய் மொழி: *Jajahan Kuala Krai*; ஆங்கிலம்: *Kuala Krai District*; சீனம்: 瓜拉吉赖县; ஜாவி: كوالا كراي) என்பது மலேசியா, கிளாந்தான் மாநிலத்தில் உள்ள 11 மாவட்டங்களில் ஒரு மாவட்டம் ஆகும். 1940-ஆம் ஆண்டுகளில் பிரித்தானியர்களின் பாதுகாப்பில் இருந்த போது கோலா லெபிர் *(Kuala Lebir)* என்று அழைக்கப்பட்டது.  
இந்த மாவட்டம் கடல் மட்டத்தில் இருந்து 53 மீட்டர் (177 அடி) உயரத்தில் உள்ளது. இந்த மாவட்டத்தின் தலைநகரம் கோலா கிராய்
# கோலா கிராய் மாவட்டம்

## பொது

முற்றிலும் நிலத்தால் சூழப்பட்ட கோலா கிராய் மாவட்டம்; கிளந்தான் மாநிலத்தின் மையத்தில் உள்ளது. மலைப்பாங்கான இந்த மாவட்டம் 20-ஆம் நூற்றாண்டுக்கு முன்பு, அதன் முழுப் பகுதியும் வெப்பமண்டல மழைக்காடாக இருந்தது. இப்பகுதியில் இரண்டு பெரிய ஆறுகள் உள்ளன. லெபிர் ஆறு; மற்றும் கலாஸ் ஆறு.  
இந்த ஆறுகளும் ஒன்றிணைந்து கிளாந்தான் ஆறு (*Kelantan River*) எனும் ஒரு பெரிய ஆற்றை உருவாக்குகின்றன. பின்னர் இந்த கிளாந்தான் ஆறு 70&nbsp;கி.மீ. வடக்கு நோக்கிப் பாய்ந்து; மாநிலத்தின் தலைநகரமான கோத்தா பாருவிற்கு அருகில் தென்சீனக் கடலில் சேர்கிறது.  
2014-ஆம் ஆண்டு பா குனிங் (*Bah Kuning*) எனப்படும் கிளாந்தான் பெரும் வெள்ளத்தால் மிகவும் பாதிக்கப்பட்ட மாவட்டங்களில் கோலா கிராய் மாவட்டமும் ஒன்றாகும். இதன் விளைவாக சொத்து இழப்புகள் அதிகம் ஏற்பட்டது; அத்துடன் மத்திய அரசு அவசரகால நிலையையும் அறிவித்தது.
# கோலா கிராய் மாவட்டம்

## தொடருந்து பாதை

20-ஆம் நூற்றாண்டில் போக்குவரத்து இணைப்புகள் மேம்பட்டதால், மக்கள் இந்த மாவட்டத்திற்கு அதிகமாகக் குடிபெயர்ந்தனர். விவசாயத்திற்குக் கிடைக்கும் ஏராளமான நிலத்தைப் பயன்படுத்திக் கொண்டார்கள். மேற்கு கடற்கரையில் உள்ள முக்கிய மையங்களுடன் கிளந்தான் மாநிலத்தை இணைக்க 1920-களில் ஒரு தொடருந்து பாதை கட்டப்பட்டது.  
இந்தப் பாதை கோலா கிராய் பிரதேசத்தின் வழியாகச் சென்றது. தொடருந்து பாதையின் இரு மருங்கிலும் குடியிருப்புகள் அமைக்கப்பட்டன. சாலைகள் அமைக்கப்பட்ட பின்னர் நகரங்களும் கிராமங்களும் தோன்றின. அந்த நேரத்தில் மலாயா முழுவதும் ரப்பர் உற்பத்தி முக்கியத்துவம் பெற்று இருந்தது. அந்தக் கட்டத்தில் பல ரப்பர் தோட்டங்கள் அமைக்கப்பட்டன. பின்னர் 1970 - 1980-களில் செம்பனை எண்ணெய் தோட்டங்கள் நிறுவப்பட்டன.
# கோலா கிராய் மாவட்டம்

## துணை மாவட்டங்கள்

கோலா கிராய் மாவட்டத்தின் பரப்பளவு 2329&nbsp;கி.மீ.²; மூன்று துணை மாவட்டங்களைக் கொண்டுள்ளது:  
- பத்து மெங்கேபாங் - (*Batu Mengkebang*) (726.9&nbsp;கி.மீ.²) - 122 கிராமங்கள்
- தாபோங் - (*Dabong*) (844.5&nbsp;கி.மீ.²) - 27 கிராமங்கள்
- மானிக் உராய் - (*Manek Urai*) (757.6&nbsp;கி.மீ.²) - 67 கிராமங்கள்
# கோலா கிராய் மாவட்டம்

## கோலா கிராய் நகரம்

**கோலா கிராய்** நகரத்தின் வரலாறு, 1920-ஆம் ஆண்டுகளில் கிழக்கு கடற்கரை இரயில்வே (*East Coast Railway*) எனும் கிழக்கு கடற்கரை இரயில்பாதை கட்டுமானத்தில் இருந்து தொடங்குகிறது.  
அதற்கு முன், இந்தப் பகுதியில் முக்கியத்துவம் வாய்ந்த ஒரே குடியேற்றம் பத்து மெங்கேபாங் (*Batu Mengkebang*) எனும் கிராம உட்புறப் பகுதியாகும். இந்தப் பத்து மெங்கேபாங் கிராமம், கிளாந்தான் உட்பகுதியில் மிக தொலைவில் இருந்தது. வாரத்தில் ஒரு முறைதான் ஆற்றின் வழியாகத்தான் படகுப் பயணங்கள் இருந்தன.
# கோலா கிராய் மாவட்டம்

## கோலா கிராய் நகரம்

### பத்து மெங்கேபாங் படகுச் சேவை

பத்து மெங்கேபாங் படகுச் சேவையை, டப் டிவலப்மெண்ட் ரிவர் ஸ்டீமர் (*Duff Development River Steamers*) எனும் பெயரில் கிளாந்தான் அரசாங்கம் நடத்தி வந்தது. வாரத்திற்கு ஒரு முறை தான் கிராம மக்கள் பாசிர் மாஸ் நகரத்திற்கு வர முடியும்.  
இரயில் பாதையின் திறப்பு, கிளாந்தான் மாநிலத்தின் தொலைதூர உட்புறத்தில் குறிப்பிடத்தக்க மாற்றங்களை ஏற்படுத்தியது. கோலா கிராயில் இருந்த ஆற்றுப் போக்குவரத்து இரயில் சேவையால் முழுமையாக மாற்றம் அடைந்தது.  
இப்போது கோலா கிராய் நகரத்திலும்; கோலா கிராய் மாவட்டத்திலும் நிறைய மாற்றங்கள் ஏற்பட்டுள்ளன. கோலா கிராய் நகரத்திற்கு மிக அருகிலேயே நெடுஞ்சாலைகளை அமைத்து இருக்கிறார்கள். மலேசிய கூட்டரசு சாலை 8 மிக அருகில் இந்த நகரத்தைத் தாண்டித்தான் செல்கிறது.
# கோலா கிராய் மாவட்டம்

## பாசீர் காஜா தமிழ்ப்பள்ளி

கோலா கிராய் மாவட்டத்தில் ஒரே ஒரு தமிழ்ப்பள்ளி உள்ளது. கோலா கிராய் மாவட்டத்தில் மட்டும் அல்ல; கிளாந்தான் மாநிலத்திலேயே ஒரே ஒரு தமிழ்ப்பள்ளி தான் உள்ளது. அதன் பெயர் **பாசீர் காஜா தமிழ்ப்பள்ளி**. 1945 டிசம்பர் மாதம் 1-ஆம் தேதி தோற்றுவிக்கப் பட்டது.  
1940-ஆம் ஆண்டுகளில் கோலா கிராய் மாவட்டம், வேளாண் துறைக்காக திறந்துவிடப்பட்ட போது அங்கு பல ரப்பர் தோட்டங்கள் திறக்கப்பட்டன. அந்தத் தோட்டங்களில் வேலை செய்வதற்காக தமிழர்கள் நூற்றுக்கணக்கில் கெடா மாநிலத்தின் லூனாஸ், பாலிங், கூலிம், கோலா கெட்டில் பகுதிகளில் இருந்து அழைத்து வரப்பட்டார்கள். 9 தமிழ்ப்பள்ளிகள் திறக்கப்பட்டன.
# கோலா கிராய் மாவட்டம்

## பாசீர் காஜா தமிழ்ப்பள்ளி

### தமிழ்ப்பள்ளிகள் பாதிப்பு

1990-ஆம் ஆண்டுகளுக்குப் பின்னர், வளர்ச்சி மேம்பாடு திட்டங்கள் காரணமாகவும்; முதலீடு மாற்றங்கள் காரணமாகவும்; கோலா கிராய் மாவட்டத்தில் இருந்த பல ரப்பர் தோட்டங்கள் மூடப்பட்டன. அவற்றுக்குப் பதிலாக செம்பனை எண்ணெய் தோட்டங்கள் திறக்கப்பட்டன. அந்தத் தோட்டங்களில் வேலை செய்வதற்கு இந்தோனேசியர்களும்; வங்காளதேச மக்களும் அதிகமாக கொண்டு வரப்பட்டார்கள்.  
அதன் காரணமாக தமிழர்கள் பலர் வேலை இழந்து நகர்ப்புறங்களுக்கு குடிபெயர்ந்தனர்; சிலர் கோலா கிராய் நகர்ப் பகுதியிலேயே சொந்தத் தொழில்களில் ஈடுபட்டனர்; மேலும் சிலர் கோத்தா பாரு நகரத்தில் தனியார் நிறுவனங்களில் பணிபுரியச் சென்றனர். அதன் விளைவாக அங்குள்ள தமிழ்ப்பள்ளிகள் ஒன்றன் பின் ஒன்றாக மூடப்பட்டன. இப்போது எஞ்சி இருக்கும் ஒரே ஒரு பள்ளி பாசீர் காஜா தமிழ்ப்பள்ளி மட்டுமே.
# கோலா கிராய் மாவட்டம்

## பாசீர் காஜா தமிழ்ப்பள்ளி

### பாசீர் காஜா தோட்டத் தமிழ்ப்பள்ளி

முன்பு பாசீர் காஜா தமிழ்ப்பள்ளிக்கு, **பாசீர் காஜா தோட்டத் தமிழ்ப்பள்ளி** *(SJKT Ladang Pasir Gajah Kelantan)* என்று பெயர். இப்போது பாசீர் காஜா தமிழ்ப்பள்ளி (*SJKT Pasir Gajah Kelantan*) என்று மாற்றம் செய்யப்பட்டு உள்ளது.  
1980-ஆம் ஆண்டுகளின் தொடக்கத்தில் கிளாந்தான் மாநிலத்தில் 3 தமிழ்ப்பள்ளிகள் இருந்தன. 1990-ஆம் ஆண்டுகளில் மாணவர்கள் பற்றாக்குறை ஏற்பட்டது. அதனால் இரண்டு தமிழ்ப்பள்ளிகள் தேசிய மலாய்ப் பள்ளிகளாக மாற்றப் பட்டன. எஞ்சிய ஒரே ஒரு தமிழ் பள்ளிதான் இந்தப் பாசீர் காஜா தமிழ்ப்பள்ளி.
# கோலா கிராய் மாவட்டம்

## பாசீர் காஜா தமிழ்ப்பள்ளி

### வரலாறு

1956-ஆம் ஆண்டில் இருந்து 1964-ஆம் ஆண்டு வரையில், கோலா கிராய் தமிழ்ப்பள்ளியைக் கிளாந்தான் அரசாங்கம் கண்காணித்து நிர்வகித்து வந்தது. இருப்பினும், 1965-ஆம் ஆண்டில் இந்தப் பள்ளியின் வரலாற்றில் ஒரு புதிய திருப்பம் ஏற்பட்டது. அரசாங்கத்தின் முழு நிதியுதவி பெறும் அரசுப் பள்ளி என கிளாந்தான் அரசாங்க அரசிதழில் வெளியிடப்பட்டது.
|**பாசீர் காஜா தமிழ்ப்பள்ளி**
|18000
|கோலா கிராய்
|9
|36
|}  
- **பாசீர் காஜா தமிழ்ப்பள்ளி படங்கள்**
# பாம்பு கையாளுபவர்

நியூ சவுத் வாகா வாகாவில் கிழக்கு பழுப்பு நிற பாம்பை பிடிக்கும் பாம்பு கையாளுபவர்]]
**பாம்பு கையாளுபவர்** (*Snake handler*) என்பர் தொழில் ரீதியாகப் பாம்புகளைக் கையாள்வது மற்றும் பாம்புகள் உள்ள இடங்களில் வேலை செய்பவரைக் குறிக்கும். பாம்புக் கையாளுபவர்கள் பொதுவாகப் பாம்புப் பண்ணைகளில் ஊர்வன அறிஞர்களுடன் இணைந்து, உயிரியல் பூங்காக் காவலர்கள் மற்றும் விலங்கு கட்டுப்பாட்டுச் சேவைகளில் இவர்கள் பணிபுரிகின்றனர். பாம்பு கையாளும் திறன்கள் கொண்டவர்கள் அவசர பணி, பூங்கா பாதுகாவல் மற்றும் இராணுவம் உள்ளிட்ட சேவைகளில் பயன்படுத்தப்படுகின்றனர்.
# கணினிக் குற்றங்கள் ஒருங்கிணைப்பு மையம் (இந்தியா)

**இந்தியாவில் கணினிக் குற்றங்கள் ஒருங்கிணைப்பு மையம்** (*Indian Cyber Crime Coordination Centre** (**I4C*'); ), இந்திய அரசின் உள்துறை அமைச்சகத்தின் கீழ் செயல்படும் கணினி குற்றங்களை கண்காணித்து ஒருங்கிணைக்கும் மையமாகும். இந்த மையத்திற்கான திட்டத்திற்கு அக்டோபர் 2018ல் அங்கீகாரம் வழங்கப்பட்டு, தேசியக் குற்ற ஆவணக் காப்பகத்துடன் இணைக்கப்பட்டது.
# கணினிக் குற்றங்கள் ஒருங்கிணைப்பு மையம் (இந்தியா)

## மேலோட்டப் பார்வை

இந்தியக் கணினிக் குற்றங்கள் ஒருங்கிணைப்பு மையம் 7 அலகுகளைக் கொண்டுள்ளது. அவைகள்:
1. தேசியக் கணினிக் குற்றப் பயிற்சி மையம்
1. கணினிக் குற்ற சூழலியல்-அமைப்பு மேலாண்மை அலகு
1. தேசிய கணினிக் குற்றங்கள் ஆராய்ச்சி மற்றும் புத்தாக்க மையம்
1. தேசிய கணினிக் குற்றத் தடயவியல் ஆய்வகம்
1. கூட்டுக் கணினிக் குற்றப் புலனாய்வுக் குழு
# கணினிக் குற்றங்கள் ஒருங்கிணைப்பு மையம் (இந்தியா)

## இதனையும் காண்க

- இந்தியப் புலனாய்வு அமைப்புகளின் பட்டியல்
# நாய் எழுத்தாளர்

**நாய் எழுத்தாளர்** (*Dog writer*) என்பர் நாய்களைப் பற்றி எழுதுபவர். உதாரணமாக நாய் கண்காட்சி குறித்து அறிக்கையிடுவது அல்லது நாய் பராமரிப்பு அல்லது பயிற்சி பற்றிய கட்டுரைகள் அல்லது நாய்கள் பற்றிய வெளியீடுகளுக்கான நாய் இனங்களின் பட்டியல், நாய்களின் அம்சங்கள், அல்லது நாய் அல்லது செல்லப்பிராணி பராமரிப்பு குறித்து கட்டுரைகள் அல்லது பொது வெளியிடுபவர் ஆவார்.  
இந்த வார்த்தை முதன்முதலில் 1935-ல் அமெரிக்காவில் நாய் எழுத்தாளர்கள் சங்கம் நிறுவப்பட்டபோது பயன்படுத்தப்பட்டது. சுமார் 70 ஆண்டுகளுக்கு முன்பு, நாய் எழுத்தாளர் என்று யாரும் இல்லை. செய்தியாளர்களும் பத்திரிகை எழுத்தாளர்களும் இருந்தனர். பெரும்பாலான ஆவணங்கள் விளையாட்டு எழுத்தாளர்கள், நிருபர்கள் ஆகியோர் நாய்கள் குறித்த நிகழ்ச்சிகளை வெளியிட்டனர். ஆனாலும், பெரும்பாலான செய்தித்தாள்களில் விளையாட்டுப் பக்கங்களில் நாய்களைப் பற்றி எழுதப்பட்டது. நாயினை உலகத்தின் பிரபலமான கலாச்சாரத்தின் அழியாத அங்கமாக மாற்றியவர்கள் இத்தகைய எழுத்தாளர்கள்.
# குழந்தைகள் உறுப்பு மாற்றுச் சங்கம்

**குழந்தைகள் உறுப்பு மாற்றுச் சங்கம்** (Children's Organ Transplant Association) அமெரிக்காவைச் சேர்ந்த 501(c)(3) வருமானவரி சலுகை பெற்ற இலாப நோக்கற்ற ஓர் அமைப்பாகும். இந்தியானா மாநிலத்தின் புளூமிங்டன் நகரத்தில் இது அமைந்துள்ளது. உயிர்காக்கும் உறுப்பு, எலும்பு மச்சை, தண்டு இரத்தம், திசு அல்லது ஆதார செல் மாற்று அறுவை சிகிச்சை தேவைப்படும் குழந்தைகள் மற்றும் இளைஞர்களுக்கு நிதி திரட்டும் உதவி மற்றும் குடும்ப ஆதரவை வழங்குவதன் மூலம் இவ்வமைப்பு உதவுகிறது.  
குழந்தைகள் உறுப்பு மாற்றுச் சங்கமானது 1986 ஆம் ஆண்டு இந்தியானாவின் புளூமிங்டனில் நிறுவப்பட்டது. 2,200 எண்ணிக்கைக்கும் மேற்பட்ட குடும்பங்களுக்கு $75 மில்லியனுக்கும் அதிகமான (அமெரிக்க) நிதி இவ்வமைப்பால் திரட்டப்பட்டது. இச்சங்கத்தின் மூலம் ஆண்டுக்கு சுமார் 200 குடும்பங்கள் உதவி பெறுகின்றன. சங்கம் தன் சேவைகளுக்கு எந்தக் கட்டணமும் வசூலிப்பதில்லை. குறிப்பாக மாற்றுச் சிகிச்சை தொடர்பான செலவுகளுக்கு நன்கொடையாக அளிக்கப்படும் அனைத்து நிதிகளிலும் 100% பிரத்தியேகமாக அந்த நோக்கத்திற்காகப் பயன்படுத்தப்படுவதை சங்கம் உறுதி செய்கிறது.  
22 வயதிற்குட்பட்ட எந்தவொரு தனிநபரும், அதே போல் வயதான ஆனால் ஒற்றை மரபணுக் கோளாறால் பாதிக்கப்பட்ட நோயாளிகளும் குழந்தைகள் உறுப்பு மாற்றுச் சங்கத்திடம் உதவி பெற தகுதியுடையவர்களாவர். சமூக ஒருங்கிணைப்பாளர், வலைமாசுட்டர் மற்றும் மக்கள் தொடர்பு ஒருங்கிணைப்பாளர் ஆகியோரைக் கொண்ட நிதி திரட்டும் குழு ஒன்று சங்கத்தில் ஏற்பாடு செய்யப்பட்டுள்ளது. பின்னர் மற்ற தன்னார்வலர்கள் நியமிக்கப்படுகின்றனர். இச்சங்கம் நிதி திரட்டும் குழுவிற்கு பயிற்சி மற்றும் வரம்பற்ற சந்தைப்படுத்தல் உதவியை வழங்குகிறது. நன்கொடைகள் மூலமாக மட்டுமே சங்கத்திற்கான நிதி திரட்டப்படுகிறது. ஆனால் குறிப்பிட்ட நோயாளிகளுக்காக நன்கொடையாகப் பெறப்படும் மற்றும் திரட்டப்பட்ட நிதிகள் அனைத்தும் மாற்று அறுவை சிகிச்சை தொடர்பான செலவுகளுக்கு தேவைப்படும் வரை நோயாளிகளின் கணக்கில் இங்கு பற்று வைக்கப்படும்.
# மாணவ ஆசிரியர்

**மாணவ ஆசிரியர்** (Student teacher) அல்லது **பயிற்சி ஆசிரியர்** (*practice teacher)* என்பவர் கல்வியியல் பட்டம் பெறுவதற்காக சான்றளிக்கப்பட்ட ஆசிரியரின் மேற்பார்வையின் கீழ் பாடம் கற்பிக்கும் கல்லூரி, பல்கலைக்கழகம் அல்லது ஆசிரியர் பயிற்சி மாணவர் ஆவார்.  
இந்த சொல் பெரும்பாலும் முன்பயிற்சி பெறும் ஆசிரியருக்குப் பயன்படுத்தப்படுகிறது. பல கல்வி நிறுவனங்களில் *மாணவ ஆசிரியர்* என்பது அனைத்து மாணவர்களுக்கும் கட்டாயப் பயிற்சி நிலையாகும்.  
பெரும்பாலான கற்பித்தல் சான்றுகளுக்கு மாணவ ஆசிரியர் பயிற்சி தேவைப்படுகிறது. <sup>&#x5D;</sup>
# லியம் லிவிங்சுடன்

**லியம் இசுட்டீவன் லிவிங்சுடன்** (*Liam Stephen Livingstone*, பிறப்பு: 4 ஆகத்து 1993) ஒரு இங்கிலாந்து துடுப்பாட்டக்காரர். லிவிங்ஸ்டன் ஒரு வலது கை மட்டையாளரும் சுழற்பந்து வீச்சாளரும் ஆவார். வலது கை எதிர்ச்சுழல் மற்றும் நேர்ச்சுழல் ஆகிய இரண்டு வகையிலும் பந்து வீசும் திறன் கொண்டவர். மே 2015 இல் லெய்செஸ்டர்ஷைருக்கு எதிராக லங்காசயர் அணிக்காக தனது இருபது20 போட்டியில் அறிமுகமானார். இன்கிலாந்து துடுப்பாட்டச் சபையின் அறிமுகமான நூறு துடுப்பாட்டப் போட்டியில் அவருக்கு மிகவும் மதிப்புமிக்க வீரர் விருது வழங்கப்பட்டது. 2022 இருபது20 உலகக் கோப்பையை வென்ற இங்கிலாந்து அணியில் விளையாடி இருந்தார்.
# தகவல் மேலாண்மை மற்றும் பகுப்பாய்வு மையம்

**தகவல் மேலாண்மை மற்றும் பகுப்பாய்வு மையம்** (Information Management and Analysis Centre (IMAC), இந்தியக் கடற்படையின் ஒரு பகுதியாக இயங்கும் இவ்வமைப்பு 2014ம் ஆண்டு முதல் செயல்படுகிறது. இதன் தலைமையிடம் தில்லி அருகே உள்ள குருகிராம் நகரம் ஆகும். இவ்வமைப்பு இந்தியாவைச் சுற்றியுள்ள ஆழ் கடல் மற்றும் தீவுகளில் மேற்கொள்ளப்படும் தரவுகளை இணைப்பதற்கும், மேலாண்மை மற்றும் பகுப்பாய்வு செய்தவதற்கும் அதிகாரம் படைத்த அமைப்பாகும்.  
இவ்வமைப்பு இராணுவம் அல்லாத கப்பல் மற்றும் படகுகள் போக்குவரத்தை மட்டுமே கண்காணிக்கிறது. அதேசமயம் கடற்படை நடவடிக்கை இயக்குநரகம் மற்றொரு வகைப்படுத்தப்பட்ட வலையமைப்பில் இராணுவக் கப்பல்களைக் கண்காணிக்கிறது. தேசிய கடல்சார் கள விழிப்புணர்வு மையமும் (NDMA) இத்துடன் இணைந்து செயல்படுகிறது. இது தேசிய கட்டளைக் கட்டுப்பாட்டு தகவல் தொடர்பு மற்றும் புலனாய்வு வலையமைப்பின் (NC3I) மையமாகும், இது இந்திய கடற்படை மற்றும் கடலோர காவல்படையின் 51 செயல்பாட்டு மையங்களை இணைக்க நிறுவப்பட்டது. இது இந்தியத் தீவுப் பகுதிகள் உட்பட நாட்டின் கடற்கரை முழுவதும் பரவியுள்ளது. இவ்வமைப்பு ஆழ் கடல்களில் உள்ள கப்பல்களைக் கண்காணிக்கிறது மற்றும் கடலோர ரேடார்கள், வணிகக் கப்பல்களில் பொருத்தப்பட்ட தானியங்கி அடையாள அமைப்புகள் (AIS) டிரான்ஸ்பாண்டர்கள், விமானம் மற்றும் போக்குவரத்து மேலாண்மை அமைப்பு மற்றும் உலகளாவிய கப்பல் தரவுத்தளங்கள் ஆகியவற்றிலிருந்து தரவைப் பெறுகிறது.
# தகவல் மேலாண்மை மற்றும் பகுப்பாய்வு மையம்

## தகவல் இணைவு மையம் - இந்தியப் பெருங்கடல் பகுதி

தகவல் இணைவு மையம் - இந்தியப் பெருங்கடல் பகுதி (IFC-IOR), 2018-2019ல் இவ்வமைப்பு ஒரு பிராந்திய தகவல் ஒருங்கிணைப்பு அமைப்பாக அமைக்கப்பட்டது. இது 21 கூட்டாளர் நாடுகள் மற்றும் 22 பல தேசிய நிறுவனங்களுடன் ஒருங்கிணைக்கிறது. 2008 மும்பை தாக்குதலைத் தொடர்ந்து இத்தகைய கண்காணிப்பு மற்றும் தகவல் மேலாண்மை அமைப்பை அமைக்க வேண்டிய அவசியம் உணரப்பட்டது.பெரும்பாலான ஒருங்கிணைப்புகள் நடைமுறையில் செய்யப்பட்டாலும், தொடர்பு அதிகாரிகளில் அமெரிக்கா, பிரான்ஸ், ஜப்பான், ஆஸ்திரேலியா, ஐக்கிய இராச்சியம் மற்றும் சீசெல்சு ஆகிய நாடுகளைச் சேர்ந்தவர்களும் அடங்குவர்.
# தகவல் மேலாண்மை மற்றும் பகுப்பாய்வு மையம்

## சவால்கள்

2020ம் ஆண்டில், மும்பை தாக்குதலுக்கு 12 ஆண்டுகளுக்குப் பிறகும், சுமார் 60 சதவிகிதம் (சுமார் 1,50,000) சிறிய மீன்பிடிப் படகுகளுக்கு அடையாள அமைப்பு இல்லை என்று அறிக்கைகள் வெளிவந்ததுள்ளது.
# தகவல் மேலாண்மை மற்றும் பகுப்பாய்வு மையம்

## இதனையும் காண்க

- இந்தியப் புலனாய்வு அமைப்புகளின் பட்டியல்
# ஒருங்கிணைந்த கடலோர கண்காணிப்பு அமைப்பு

## இதனையும் காண்க

- இந்தியக் கடற்படை
- இந்தியக் கடலோரக் காவல்படை
# பொட்டாசியம் பார்மேட்டு

**பொட்டாசியம் பார்மேட்டு** (*Potassium formate*) CHKO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பார்மிக் அமிலத்தின் பொட்டாசியம் உப்பாக இச்சேர்மம் கருதப்படுகிறது. வலிமையான நீருறிஞ்சும் சேர்மமான பொட்டாசியம் பார்மேட்டு வெள்ளை நிறத்தில் திண்மமாகக் காணப்படுகிறது. பொட்டாசியம் உற்பத்தியின் போது பார்மேட்டு பொட்டாசு செயல்முறையில் ஓர் இடைநிலை சேர்மமாக இது உருவாகிறது. சாலைகளில் பயன்படுத்தக்கூடிய சுற்றுச்சூழலுக்கு உகந்த பனிநீக்க உப்பாகவும் பொட்டாசியம் பார்மேட்டு ஆய்வு செய்யப்பட்டுள்ளது. குறைந்த அளவு அரிக்கும் திரவ உலர்த்தியிலும் இதைப் பயன்படுத்த பரிந்துரைக்கப்படுகிறது. பொட்டாசியம் பார்மேட்டின் 52% கரைசல் −60 °செல்சியசு (−76 °பாரங்கீட்டு) உறைநிலைப் புள்ளியைக் கொண்டுள்ளது. பல திரவ குளிரூட்டிகளை விட, குறிப்பாக துத்தநாகம் மற்றும் அலுமினியம், பொட்டாசியம் பார்மேட்டு உப்புநீரானது சில சமயங்களில் வெப்பப் பரிமாற்றத்திற்காகப் பயன்படுத்தப்படுகிறது. பல எஃகுகளிடம் இவை அரிக்கும் தன்மையுடன் இருந்தாலும், சில அளவுகளில் அலுமினியம் மற்றும் எஃகுகளுடன் இணக்கமாக உள்ளன.
# நிகர் அகமது

**நிகர் அகமது** (*Nigar Ahmed*) பாக்கித்தான் நாட்டைச் சேர்ந்த ஒரு பெண்கள் உரிமை ஆர்வலர் ஆவார். இவர் பெண்கள் நடவடிக்கை மன்றம் மற்றும் அவுரத் அறக்கட்டளையை நிறுவினார். 2017 ஆம் ஆண்டு பிப்ரவரி மாதம் 24 ஆம் தேதியன்று தன்னுடைய 72 ஆவது வயதில் இறந்தார்.
# நிகர் அகமது

## ஆரம்ப வாழ்க்கை மற்றும் கல்வி

நிகர் அகமது 1945 ஆம் ஆண்டு லாகூரில் ரியாசுதீன் அகமது மற்றும் அக்தர் ஆகியோருக்கு பிப்ரவரி மாதம் 16 ஆம் தேதியன்று மகளாகப் பிறந்தார். தனது ஆரம்பக் கல்வியை இயேசு மற்றும் மேரி கன்னி மடம் பள்ளியில் பெற்றார். லாகூர் நகரிலுள்ள அரசு கல்லூரியில் பொருளாதாரத்தில் முதுகலைப் பட்டம் பெற்றார். அரசுக் கல்லூரி நாடகக் கழகத்தின் உறுப்பினராகவும் பின்னர் பிரபல பத்திரிகையான இராவியின் ஆசிரியராகவும் இருந்தார். பின்னர் பொதுநலவாய உதவித்தொகையில் கேம்பிரிட்ச்சில் உள்ள நியூ ஆல் கல்லூரிக்குச் சென்றார். அங்கிருந்து திரும்பி வந்த பிறகு, இவர் குவாய்ட்-இ-அசாம் பல்கலைக்கழகத்தில் பொருளாதாரம் கற்பித்தார்.
# நிகர் அகமது

## பெண்ணியம்

1981 ஆம் ஆண்டு கராச்சியில் பெண்கள் செயல் மன்றத்தை உருவாக்கிய உடனேயே, நிகர் அகமது 1982 ஆம் ஆன்டில் இசுலாமாபாத்து மற்றும் லாகூர் அத்தியாயங்களைத் தொடங்கினார் ஏறக்குறைய பதினாறு ஆண்டுகள் இசுலாமாபாத்தில் வாழ்ந்தபோது, பெண்கள் இயக்கத்தில் தொடர்ந்து ஈடுபட்டார். சியா உல் அக்கின் சர்வாதிகார சகாப்தத்தில் மறைந்த செக்லா சியாவுடன் இணைந்து 1986 ஆம் ஆண்டு அவுரத் அறக்கட்டளையை நிறுவினார்.
# நிகர் அகமது

## தனிப்பட்ட வாழ்க்கை

நிகர் அகமது தாரிக் சித்திக்கி என்ற அரசு ஊழியரை சுவாட் நகரத்தில் மணந்தார். இவர்களுக்கு பிலால் மற்றும் அகமத் என்ற இரு மகன்கள் இருந்தனர். இவரது கணவர் மற்றும் இரு மகன்களும் முனைவர் பட்டம் பெற்றவர்களாவர்.
# நிகர் அகமது

## இறப்பு

2001 ஆம் ஆண்டு நிகர் அகமதுவுக்கு பார்கின்சன் நோய் இருப்பது கண்டறியப்பட்டது. 2017 ஆம் ஆண்டில், மார்பு நோய்த்தொற்றால் பாதிக்கப்பட்டு இவர் லாகூரில் உள்ள மருத்துவமனையில் அனுமதிக்கப்பட்டார். அங்கு அவர் இறந்தார்.
# நிகர் அகமது

## விருதுகள்

2005 ஆம் ஆண்டில் இவரது பெயர் அமைதிக்கான நோபல் பரிசுக்கு பரிந்துரைக்கப்பட்டது.  
2010 ஆம் ஆண்டில் இவர் மொக்தர்மா பாத்திமா சின்னா வாழ்நாள் சாதனையாளர் விருதைப் பெற்றார்.
# தேசிய எயிட்சு ஆராய்ச்சி நிறுவனம்

**தேசிய எயிட்சு ஆராய்ச்சி நிறுவனம்** (*National AIDS Research Institute*, சுருக்கமாக **NARI** ) என்பது இந்திய அரசின் ஆராய்ச்சி நிறுவனம் ஆகும். உயிரியல் மருத்துவ ஆராய்ச்சி ஒருங்கிணைத்தல் மற்றும் ஊக்குவித்தல் ஆகியவற்றிற்காக இந்தியாவின் நிறுவப்பட்ட உச்ச அமைப்பான இந்திய மருத்துவ ஆராய்ச்சி சபையின் கீழ் செயல்படுகிறது. இது இந்தியாவில் எச்.ஐ.வி/எய்ட்ஸ் குறித்த உயிரியல் மருத்துவ ஆராய்ச்சியில் தலைமைத்துவத்தை வழங்கும் நோக்கத்துடன் 1992-ல் நிறுவப்பட்டது. தேசிய எய்ட்ஸ் ஆராய்ச்சி நிறுவனம், இந்தியாவின் புனேவில் உள்ள போசாரியில் அமைந்துள்ளது. இதன் தற்போதைய இயக்குநர் மருத்துவர் சீலா காட்போல் ஆவார்.
# தேசிய எயிட்சு ஆராய்ச்சி நிறுவனம்

## மேலும் பார்க்கவும்

- தேசிய எயிட்சு கட்டுப்பாட்டு அமைப்பு
# மத்திய தடய அறிவியல் ஆய்வகம்

**மத்திய தடய அறிவியல் ஆய்வகம்** (Central Forensic Science Laboratory) என்பது இந்திய உள்துறை அமைச்சகத்தின் ஒரு பிரிவாகும், இது நாட்டில் உள்ள தடயவியல் தொடர்பான ஆய்வுகளை மேற்கொள்ளும் அமைப்பாகும்.
# மத்திய தடய அறிவியல் ஆய்வகம்

## இடங்கள்

இந்தியாவில் ஐதராபாத்து, கொல்கத்தா, சண்டிகர், புது தில்லி, குவகாத்தி, போபால் மற்றும் புனே ஆகிய ஏழு இடங்களில் மத்திய தடயவியல் ஆய்வகங்கள் உள்ளன.  
ஐதராபாத்தில் உள்ள ஆய்வகம் இரசாயன அறிவியலிலும், கொல்கத்தாவில் (இந்தியாவின் மிகப் பழமையான ஆய்வகம்) உள்ள ஆய்வகம்உயிரியல் அறிவியலிலும், சண்டிகரில் உள்ள ஆய்வகம் இயற்பியல் அறிவியலிலும் சிறந்து விளங்குகிறது. புது தில்லி ஆய்வகம், தில்லியின் மத்திய புலனாய்வுப் பணியகத்தின் கீழ் வருகிறது. மற்ற ஆய்வகங்கள் உள்துறை அமைச்சகத்தின் தடய அறிவியல் சேவைகள் இயக்குநரகத்தின் கட்டுப்பாட்டின் கீழ் உள்ளன. புது தில்லியில் உள்ள ஆய்வகம் மத்திய புலனாய்வுப் பிரிவின் (சிபிஐ) கட்டுப்பாட்டில் உள்ளது. இது இதன் சார்பாக வழக்குகளை விசாரிக்கிறது.
# மத்திய தடய அறிவியல் ஆய்வகம்

## மேலும் பார்க்கவும்

- தேசிய தடய அறிவியல் பல்கலைக்கழகம்
- லோக் நாயக் ஜெயபிரகாஷ் நாராயண் தேசிய குற்றவியல் மற்றும் தடய அறிவியல் நிறுவனம்
# தேசிய தடய அறிவியல் பல்கலைக்கழகம்

**தேசிய தடய அறிவியல் பல்கலைக்கழகம்** (*National Forensic Sciences University*), முன்பு **குஜராத் தடய அறிவியல் பல்கலைக்கழகம்** என்பது குசராத்தின் தலைநகர் காந்திநகரில் உள்ள பன்னாட்டுப் பல்கலைக்கழகம் ஆகும். இது இந்திய அரசின் உள்துறை அமைச்சகத்தின் கீழ் உள்ள தேசிய முக்கியத்துவம் வாய்ந்த நிறுவனம் ஆகும். இந்நிறுவனம் இந்திய நாடாளுமன்றத்தின் சட்டத்தால் அங்கீகரிக்கப்பட்ட இந்திய அரசு நிறுவனம் ஆகும். இது தடயவியல் மற்றும் புலனாய்வு அறிவியலை மட்டும் முதன்மை நோக்கமாகக் கொண்டு செயல்படுகிறது.
# தேசிய தடய அறிவியல் பல்கலைக்கழகம்

## வரலாறு

குசராத்து தடய அறிவியல் பல்கலைக்கழகம் 2008-ல் குசராத்து அரசால் உருவாக்கப்பட்டது. இது 30 செப்டம்பர் 2008 அன்று குசராத்து சட்டமன்றத்தில் நிறைவேற்றப்பட்ட சட்டம் 17 மூலம் உருவாக்கப்பட்டது. இது அக்டோபர் 2020-ல் தேசிய தடயவியல் அறிவியல் பல்கலைக்கழகமாகத் தரம் உயர்த்தப்பட்டது. இது நாடாளுமன்றச் சட்டத்தால் தேசிய முக்கியத்துவம் வாய்ந்த நிறுவனமாக அங்கீகரிக்கப்பட்டுள்ளது. ஆப்ரிக்காவின் முதல் தடயவியல் அறிவியல் பல்கலைக்கழகமாக உகாண்டாவில் இந்தியாவிற்கு வெளியே உள்ள பல்கலைக்கழகத்தின் முதல் வளாகம், இந்திய வெளிவிவகார அமைச்சர் சு. செய்சங்கரால் திறந்து வைக்கப்பட்ட பின்னர், ஏப்ரல் 2023-ல் இது பன்னாட்டுப் பல்கலைக்கழகமாக மாறியது.
# தேசிய தடய அறிவியல் பல்கலைக்கழகம்

## வளாகங்கள்

ஏப்ரல் 2023 நிலவரப்படி, இப்பல்கலைக்கழகம் இந்தியா முழுவதும் 4 வளாகங்களையும் உகாண்டாவில் 1 வளாகத்தையும் கொண்டுள்ளது.
| 2021
| போண்டா
| கோவா
|-
|-
| 4
| திரிபுரா வளாகம்
| 2021
| அகர்தலா
| திரிபுரா
|-
|}
# தேசிய தடய அறிவியல் பல்கலைக்கழகம்

## வளாகங்கள்

### உகாண்டா

| 1 | உகாண்டா | 2023 | ஜின்ஜா | கிழக்கு மண்டலம் | } |
| --- | --- | --- | --- | --- | --- |
# தேசிய தடய அறிவியல் பல்கலைக்கழகம்

## மேலும் பார்க்கவும்

- மத்திய தடய அறிவியல் ஆய்வகம்
- தேசிய குற்றவியல் மற்றும் தடயவியல் அறிவியல் நிறுவனம்
- தடயவியல் அறிவியல் நிறுவனம், மும்பை
# இராசேந்திரா நினைவு மருத்துவ அறிவியல் ஆராய்ச்சி நிறுவனம்

**இராசேந்திரா நினைவு மருத்துவ அறிவியல் ஆராய்ச்சி நிறுவனம்** (*Rajendra Memorial Research Institute of Medical Science*) என்பது இந்தியாவின் பீகார், பாட்னா, அகம் குவான் என்ற இடத்தில் அமைந்துள்ள **மருத்துவ அறிவியல் ஆராய்ச்சி நிறுவனம்** ஆகும். இது புது தில்லியில் உள்ள இந்திய மருத்துவ ஆராய்ச்சி சபையின் நிரந்தர ஆராய்ச்சி நிறுவனம் மற்றும் இந்திய அரசின் சுகாதாரம் மற்றும் குடும்ப நல அமைச்சகத்தின் தன்னாட்சி அமைப்பாகும்.
# இராசேந்திரா நினைவு மருத்துவ அறிவியல் ஆராய்ச்சி நிறுவனம்

## அமைவிடம்

இது பீகாரில் பட்னா நகரின் கிழக்குப் பகுதியில் அகம் குவான் என்ற இடத்தில் அமைந்துள்ளது. இந்நிறுவனம் ஒன்பது ஏக்கர் பரப்பளவில் அமைக்கப்பட்டுள்ளது.
# இராசேந்திரா நினைவு மருத்துவ அறிவியல் ஆராய்ச்சி நிறுவனம்

## ஆய்வு

கலா-அசார், கறுப்புக் காய்ச்சல் மற்றும் டம்டம் காய்ச்சல் என்றும் அழைக்கப்படும் உள்ளுறுப்பு லீஷ்மேனியாசிஸின் பல்வேறு அம்சங்களில் ஆராய்ச்சியே இதன் முக்கியத் திட்டம் ஆகும்.
# இராசேந்திரா நினைவு மருத்துவ அறிவியல் ஆராய்ச்சி நிறுவனம்

## வரலாறு

இந்நிறுவனத்திற்கு இந்தியக் குடியரசின் முதல் குடியரசுத் தலைவர் இராசேந்திர பிரசாத்தின் நினைவாகப் பெயரிடப்பட்டது. பீகாரில் மார்பு நோயால் பிரசாத் இறந்த பிறகு, இவரது பெயரின் நினைவாக மார்பு நோய்களில் கவனம் செலுத்தும் ஒரு நிறுவனம் நிறுவப்பட்டது. இதன் பின்னர் திசம்பர் 3, 1963-ல் இராசேந்திரா நினைவு மருத்துவ அறிவியல் ஆராய்ச்சி நிறுவனம் நிறுவப்பட்டது.  
அக்டோபர் 2008-ல், இராசேந்திரா நினைவு மருத்துவ அறிவியல் ஆராய்ச்சி நிறுவனம் கல்கத்தா பல்கலைக்கழகத்துடன் புரிந்துணர்வு ஒப்பந்தம் ஒன்று செய்து கொண்டது. இதன் மூலம் இராசேந்திரா நினைவு மருத்துவ அறிவியல் ஆராய்ச்சி நிறுவனத்தில் ஆய்வு மேற்கொள்ளும் மாணவர்களின் ஆய்வு வழிகாட்டியாகக் கல்கத்தா பல்கலைக்கழக பேராசிரியர்கள் செய்யப்படுவார்கள்.  
இதன் மூலம், இப்போது பீகார் மாணவர்கள் பாட்னாவில் உள்ள இராசேந்திரா நினைவு மருத்துவ அறிவியல் ஆராய்ச்சி நிறுவனத்தில் பணிபுரியும் போது கல்கத்தா பல்கலைக்கழகத்தின் கீழ் தங்கள் ஆராய்ச்சிப் பணிகளை மேற்கொள்ள விருப்பம் உள்ளது. உள்ளூர் மாணவர்கள் சிறந்த கல்வி நிறுவனங்களுக்காகக் கல்கத்தா அல்லது பிற இடங்களுக்குச் செல்வதைத் தடுக்க இது உதவும்.  
சில தசாப்தங்களுக்கு முன்பு, தன்பாத்தின் நிலக்கரி சுரங்கத் தொழிலாளர்களுக்கு மருந்துகளைக் கண்டுபிடிப்பதில் இந்நிறுவனம் குறிப்பிட்ட பணியினை மேற்கொண்டது. மறைந்த மருத்துவர் கர்கிரத் சிங்கால் முன்னோடியாகக் கொண்ட, இந்த நிறுவனம் நிலக்கரி சுரங்கத் தொழிலாளர்களுக்கு ஏற்படும் நிமோகோனியோசிக்கு மருந்தைக் கண்டுபிடித்தது. இந்நோய் மூச்சுத்தடை நோய் போன்றது.
# இராசேந்திரா நினைவு மருத்துவ அறிவியல் ஆராய்ச்சி நிறுவனம்

## மேலும் பார்க்கவும்

- இந்தியாவில் கல்வி
# இராகேசு யாதவ்

**இராகேசு யாதவ்** (*Rakesh Yadav*) என்பவர் இதயநோய் நிபுணர் ஆவார். இவர் புது தில்லியில் உள்ள அனைத்திந்திய மருத்துவ அறிவியல் கழகத்தில் பேராசிரியராகப் பணிபுரிகிறார்.
# இராகேசு யாதவ்

## ஆரம்ப வாழ்க்கை மற்றும் கல்வி

யாதவ், பீகாரின் கயா மாவட்டத்தில் பிறந்தார். தனது குழந்தைப் பருவத்தில் உத்தரப் பிரதேசத்தின் கோண்டா மாவட்டத்திற்குக் குடிபெயர்ந்தார். இவர் உத்தரப்பிரதேச கல்வித் திட்டத்தில் (உயர்நிலைப் பள்ளி மற்றும் இடைநிலைக் கல்வி உத்தரப் பிரதேசம்) 10ஆம் வகுப்பில் (உயர்நிலைப் பள்ளி) முதலிடம் பிடித்தார். இவர் ஆக்ராவில் (சரோஜினி நாயுடு மருத்துவக் கல்லூரி) முதுநிலை மருத்துவ பட்டம் பெற்ற பின்னர், பிறகு புது தில்லியில் உள்ள அகில இந்திய மருத்துவ அறிவியல் கழகத்தில் இருதய மருத்துவத்தில் மருத்துவ பட்டயப்படிப்பினை முடித்தார்.
# இராகேசு யாதவ்

## பணி மற்றும் சாதனைகள்

இதயவியலில் மருத்துவ பட்டம் பெற்ற பிறகு , புது தில்லியில் உள்ள அகில இந்திய மருத்துவ அறிவியல் கழகத்தில் இதயவியல் பிரிவில் பணியில் சேர்ந்தார். தற்பொழுது இங்குப் பேராசிரியராகப் பணிபுரிகிறார். 2015ஆம் ஆண்டில், உத்தரப் பிரதேச மாநிலத்தின் மிக உயரிய குடிமகன் விருதான யாஷ் பாரதி விருது இவருக்கு வழங்கப்பட்டது. 2014ஆம் ஆண்டிற்கான மரு. பி. சி. ராய் விருது இவருக்கு 2017-ல் வழங்கப்பட்டது.
# பாக்கித்தான் கடற்படை நாள்

**பாக்கித்தான் கடற்படை நாள்** (*Navy Day (Pakistan)*) 1965 ஆம் ஆண்டு நடந்த இந்திய-பாக்கித்தான் போரை நினைவுகூரும் வகையில் செப்டம்பர் மாதம் 8 ஆம் தேதி அனுசரிக்கப்படுகிறது. பாக்கித்தான் கடற்படையின் சாதனைகளை குறிப்பாக 25ஆவது வெடிகுண்டு கப்பற்படை பிரிவு மூலம் நிகழ்த்தப்பட்ட சோம்நாத்து நடவடிக்கை என்ற குறியீட்டுப் பெயரில் இந்தியாவிற்கு எதிரான அவர்களின் மூலோபாய நடவடிக்கை இந்நாளில் நினைவு கூறப்படுகிறது.
# பாக்கித்தான் கடற்படை நாள்

## வரலாறு

25ஆவது படைப்பிரிவினரால் மேற்கொள்ளப்பட்ட சோம்நாத்து நடவடிக்கையின் நினைவாக, பாக்கித்தான் கடற்படை செப்டம்பர் 8ஆம் தேதியை கடற்படை நாளாக அனுசரிக்கிறது. இந்திய கடற்படைக்கு எதிராக பாக்கித்தான் கடற்படை தனது மிகவும் திறமையான மற்றும் வெற்றிகரமான தன் செயல்திறனை வெளிப்படுத்தியதால் இந்த நடவடிக்கை வரலாற்று முக்கியத்துவம் வாய்ந்ததாக கருதப்படுகிறது. பாக்கித்தான் கடற்படை இந்திய ரேடார் நிலையத்தை வெற்றிகரமாக தாக்கியது மட்டுமின்றி, காசி என்ற நீர்மூழ்கிக் கப்பலைக் கொண்டு இந்திய கடற்படைக் கப்பல்களை அதன் கடல் எல்லைக்குள் அடைத்தது.
# பாக்கித்தான் கடற்படை நாள்

## நோக்கம்

கடற்படைப் போரைத் தங்கள் குறிப்பிடத்தக்க உத்திகள் மற்றும் சூழ்ச்சிகள் மூலம் வடிவமைப்பதில் முக்கியப் பங்கு வகித்த போர் வீரர்களின் பங்களிப்புகள் மற்றும் தியாகங்களை கௌரவிக்கும் வகையில் இந்த நாள் பாக்கித்தானில் மகிழ்ச்சியுடன் கொண்டாடப்படுகிறது.
# பாக்கித்தான் கடற்படை நாள்

## இதையும் காண்க

- பாக்கித்தான் தேசிய நாள்
# தேசிய நெடுஞ்சாலை 143 (இந்தியா)

**தேசிய நெடுஞ்சாலை 143** (*National Highway 143 (India)*)முன்பு **NH23**) என்பது இந்தியாவின் தேசிய நெடுஞ்சாலை ஆகும். இந்த நெடுஞ்சாலை சார்க்கண்டு மாநிலத்தில் உள்ள கும்லாவிலிருந்து ஒடிசாவின் பார்கோட் வரை செல்கிறது. இது ராவுர்கேலாவிலிருந்து புவனேசுவரத்திற்கு தினசரி தொடர்புச் சாலையாகும். இது ராஞ்சி சாலை என்றும் அழைக்கப்படுகிறது.  
பர்கோட்டினை பிரமித்ராபூர் வரை இணைக்கும் 130 கி. மீ. தெநெ 143-ல் நிலம் கையகப்படுத்தும் பணி நடந்து வருகிறது.
# தேசிய நோய்தொற்றியல் நிறுவனம்

**தேசிய நோய்தொற்றியல் நிறுவனம்** (*National Institute of Epidemiology*) என்பது தமிழ்நாட்டின் சென்னையில் அமைந்துள்ள மருத்துவ ஆராய்ச்சி நிறுவனமாகும். தேசிய நோய்தொற்றியல் நிறுவனம் பன்னாட்டு ஆய்வுகள், நோய் மாதிரியாக்கம் மற்றும் சுகாதார அமைப்புகள் உள்ளிட்ட துறைகளில் ஆராய்ச்சிகளை நடத்துகிறது. நோய்தொற்றியல் ஆய்வுகள் மற்றும் பாரம்பரிய மருத்துவத்தில் பரிசோதனைகளையும் மேற்கொள்கிறது.
# தேசிய நோய்தொற்றியல் நிறுவனம்

## கல்வி

தேசிய நோய்தொற்றியல் நிறுவனம் சிறீ சித்ரா திருநாள் மருத்துவ அறிவியல் மற்றும் தொழில்நுட்ப நிறுவனத்தின் (தொற்றுநோயியல் மற்றும் சுகாதார அமைப்புகள்) திட்டத்தை நடத்தி வருகிறது. இந்த நிறுவனம் முனைவர் பட்ட ஆய்விற்கு வழிவகுக்கும் ஆராய்ச்சிக்காகச் சென்னைப் பல்கலைக்கழகத்தால் அங்கீகரிக்கப்பட்டுள்ளது. தொற்றுநோயியல் மற்றும் உயிர் புள்ளியியல் துறைகளில் பட்டங்களை இங்கு மேற்கொள்ளும் ஆய்வாளர்கள் பெறுகின்றனர்.
# தேசிய காசநோய் ஆராய்ச்சி நிறுவனம்

**தேசிய காசநோய் ஆராய்ச்சி நிறுவனம்** (*National Institute for Research in Tuberculosis*) தமிழ்நாட்டின் சென்னையில் அமைந்துள்ள காசநோய் ஆராய்ச்சி நிறுவனமாகும். தேசிய காசநோய் ஆராய்ச்சி நிறுவனம் காசநோய் மற்றும் எயிட்சு-காசநோய் மருத்துவ, பாக்டீரியாவியல், ,நடத்தை மற்றும் தொற்றுநோயியல் அம்சங்கள் பற்றிய ஆராய்ச்சியை மேற்கொள்கிறது.
# தேசிய காசநோய் ஆராய்ச்சி நிறுவனம்

## கல்வி மற்றும் ஆராய்ச்சி

இந்திய மருத்துவ ஆராய்ச்சி சபை, உலக சுகாதார நிறுவனம் மற்றும் இங்கிலாந்து மருத்துவ ஆராய்ச்சி சபையின் கூட்டு அனுசரணையில் 1956ஆம் ஆண்டு 5 ஆண்டு திட்டமாகத் தேசிய காசநோய் ஆராய்ச்சி நிறுவனம் (முன்னர் காசநோய் வேதிச்சிகிச்சை மையம் என அறியப்பட்டது) நிறுவப்பட்டது. முனைவர் பட்ட ஆய்விற்கு வழிவகுக்கும் முதுநிலை பயிற்சிக்காக இந்த நிறுவனம் அங்கீகரிக்கப்பட்டுள்ளது. பாக்டீரியாவியல், உயிர்வேதியியல், நோயெதிர்ப்பு மற்றும் புள்ளியியல் ஆகியவற்றில் சென்னைப் பல்கலைக்கழகம் மற்றும் இந்திய மற்றும் இலங்கையின் பல்கலைக்கழகங்களுக்கு இடையேயான வாரியத்தால் பட்டங்கள் வழங்கப்படுகிறது.
# தேசிய இனப்பெருக்கம், குழந்தைகள் சுகாதார ஆராய்ச்சி நிறுவனம்

**தேசிய இனப்பெருக்கம், குழந்தைகள் சுகாதார ஆராய்ச்சி நிறுவனம்** (*National Institute for Research in Reproductive Health*) என்பது இந்திய மருத்துவ ஆராய்ச்சி சபையின் ஆராய்ச்சி நிறுவனம் ஆகும். இது முன்னர் இனப்பெருக்கம் குறித்த ஆராய்ச்சி நிறுவனம் என்று அறியப்பட்டது. இது 1970ஆம் ஆண்டில், இரண்டு இந்திய மருத்துவ ஆராய்ச்சி சபையின் பிரிவுகளான இனப்பெருக்க உடலியல் பிரிவு மற்றும் கருத்தடை சோதனை பிரிவு ஆகியவற்றினை இணைத்து ஒரே நிறுவனமாக நிறுவப்பட்டது.  
இது மும்பை பல்கலைக்கழகத்தில் முதுநிலைஅ றிவியல் மற்றும் முனைவர் பட்டத்திற்காக உயிர்வேதியியல், பயன்பாட்டு உயிரியல் மற்றும் உயிரியல் கல்வியினை வழங்குகிறது.
# பொன்மேனி

**பொன்மேனி** என்பது இந்தியா தீபகற்பத்தில் தமிழ்நாடு மாநிலத்தின் மதுரை மாவட்டத்தில் அமைந்துள்ள ஒரு புறநகர்ப் பகுதியாகும்.  
கடல் மட்டத்திலிருந்து சுமார் 184 மீட்டர் உயரத்தில் அமைந்துள்ள பொன்மேனி பகுதியின் புவியியல் ஆள்கூறுகள், ஆகும். மதுரை, ஆரப்பாளையம், விளாங்குடி, கூடல் நகர், தத்தனேரி, கோச்சடை, எஸ். எஸ். காலனி, அரசரடி, காளவாசல் மற்றும் பழங்காநத்தம் ஆகியவை பொன்மேனி பகுதிக்கு அருகிலுள்ள முக்கிய புறநகர்ப் பகுதிகளாகும்.  
பொன்மேனி பகுதியில் அமுதம் கூட்டுறவு ஆயுஷ் மருத்துவமனை ஒன்று செயல்படுகிறது.  
பொன்மேனி பகுதியில் காளியம்மன் கோயில் மற்றும் தமிழ்நாடு அரசின் இந்து சமய அறநிலையத் துறை கட்டுப்பாட்டில் இயங்குகிற செல்லத்தம்மன் கோயில் ஆகியவை அமையப் பெற்றுள்ளன.  
பொன்மேனி பகுதியானது, மதுரை மேற்கு (சட்டமன்றத் தொகுதி) வரம்புக்கு உட்பட்டதாகும். இதன் சட்டமன்றத் தொகுதி உறுப்பினராக 2021 ஆம் ஆண்டு நடத்தப்பட்ட தேர்தலில் வெற்றி பெற்றவர் செல்லூர் கே. ராஜூ ஆவார். மேலும் இப்பகுதி, மதுரை மக்களவைத் தொகுதி சார்ந்தது. இதன் மக்களவைத் தொகுதி உறுப்பினராக சு. வெங்கடேசன், 2019 ஆம் ஆண்டு நடத்தப்பட்ட தேர்தலில் வெற்றி பெற்றார்.
# வேலம்பட்டி

**வேலம்பட்டி** என்ற பெயரில் அமைந்துள்ள கட்டுரைகள்;
# வேலம்பட்டி

## ஊர்கள்

- வேலம்பட்டி, திண்டுக்கல் மாவட்டம்
- வேலம்பட்டி, ஊத்தங்கரை, கிருஷ்ணகிரி மாவட்டம்
- வேலம்பட்டி, அரூர், தருமபுரி மாவட்டம்
- வேலம்பட்டி, பென்னாகரம், தருமபுரி மாவட்டம்
# வேலம்பட்டி

## ஊராட்சிகள்

- வேலம்பட்டி ஊராட்சி, தருமபுரி
- வேலம்பட்டி ஊராட்சி, நத்தம் ஒன்றியம், திண்டுக்கல் மாவட்டம்
- வேலம்பட்டி ஊராட்சி, தொப்பம்பட்டி ஒன்றியம், திண்டுக்கல் மாவட்டம்
# வேலம்பட்டி

## கோயில்

- வேலம்பட்டி சந்தன கருப்புசாமி கோயில்
# நிகில் சவுத்ரி (சுற்றுச்சூழலியலாளர்)

**நிகில் சௌத்ரி (Nikhil Chaudhary)** இந்தியாவின் மகாராட்டிராவைச் சேர்ந்த ஒரு சுற்றுச்சூழல் ஆர்வலர் ஆவார், நகர்ப்புற திட்டமிடுபவர், கட்டிடக் கலைஞர், மற்றும் கேலிச்சித்திர ஓவியர் என பலமுகங்கள் கொண்டவராக அறியப்படுகிறார். சுற்றுச்சூழல் மற்றும் நகர்ப்புற பிரச்சினைகளுக்கு விழிப்புணர்வு ஊட்டும் கருவியாக கேலிச்சித்திரங்களை இவர் பயன்படுத்துகிறார். இம்முறை வளர்ந்து வரும் ஒரு புதிய இயக்கமாகும். சமீபத்திய புத்தகமான *லாங்ஃபார்ம்: என்ற வரைகலை கதைகளின் தொகுப்பிற்கு* பங்களித்த எழுத்தாளர் இவர் என்பது குறிப்பிடத்தக்கதாகும். மிக சமீபத்தில், இவரது பணி துருக்கி நாட்டு ஆவணப்படத் தொடரில் கலை மற்றும் கலைஞர்களின் பங்கை ஆராயும் அத்தியாயத்தில் இடம்பெற்றது.
# தாபோங்

**தாபோங்** (மலாய் மொழி: *Majlis Daerah Dabong*; ஆங்கிலம்: *Dabong District Council*) என்பது மலேசியா, கிளாந்தான் மாநிலத்தில், கோலா கிராய் மாவட்டத்தில் உள்ள ஒரு நகரம்; ஓர் ஊராட்சி மன்றம் ஆகும். இந்த நகரம் கிளாந்தான் மாநிலத்தின் தலைநகரான கோத்தா பாரு நகரில் இருந்து சுமார் 155 கி.மீ. தொலைவில் அமைந்துள்ளது.  
இந்த நகருக்கு அருகில் செல்லும் கலாஸ் ஆற்றுப் பகுதியில்தான், புகழ்பெற்ற ’குவா ஈக்கான்’ எனும் மீன் குகை (*Fish Cave*) அமைந்துள்ளது.
# தாபோங்

## பொது

இந்த நகர்ப் பகுதி வடக்கு, தெற்கு, மேற்கு, கிழக்கு என நாற்புறமும் மலைகளால் சூழப்பட்டுள்ளது. தென்மேற்கில் 1422 மீட்டர் உயரத்தில் செத்தோங் மலை (*Gunung Setong*) உள்ளது. தாபோங் ஒரு மலைப்பாங்கான நகர்ப் பகுதி ஆகும்.  
20-ஆம் நூற்றாண்டுக்கு முன்பு, அதன் முழுப் பகுதியும் வெப்பமண்டல மழைக்காடாக இருந்தது. செத்தோங் மலையில் இருந்து லெபிர் ஆறு கடந்து செல்கிறது.
# தாபோங்

## பொது

### கிளாந்தான் பெரும் வெள்ளம்

லெபிர் ஆறு; கலாஸ் ஆறு ஆகிய இரு ஆறுகளும் ஒன்றிணைந்து கிளாந்தான் ஆறு (*Kelantan River*) எனும் ஒரு பெரிய ஆற்றை உருவாக்குகின்றன. பின்னர் இந்த கிளாந்தான் ஆறு 70&nbsp;கி.மீ. வடக்கு நோக்கிப் பாய்ந்து; மாநிலத்தின் தலைநகரமான கோத்தா பாருவிற்கு அருகில் தென்சீனக் கடலில் சேர்கிறது.  
2014-ஆம் ஆண்டு பா குனிங் (*Bah Kuning*) எனப்படும் கிளாந்தான் பெரும் வெள்ளத்தால் மிகவும் பாதிக்கப்பட்ட நகரங்களில் தாபோங் நகரமும் ஒன்றாகும்.
# தாபோங்

## தாபோங் தொடருந்து பாதை

கிளாந்தான் மாநிலத்தின் மேற்கு கடற்கரையில் உள்ள முக்கிய நகரங்களுடன் கோலா கிராய் பகுதிகளை இணைக்க 1920-களில் தாபோங் தொடருந்து நிலையம் உருவாக்கப்பட்டது. தாபோங் தொடருந்து நிலையத்தின் தொடருந்து பாதை கோலா கிராய் நகரத்தின் வழியாக தாபோங் நகரத்தையும் கடந்து செல்கிறது. தாபோங் நகரத்தின் மையத்தில் தாபோங் தொடருந்து நிலையம் (*Dabong Railway Station*) உள்ளது.  
அந்தக் காலக்கட்டத்தில் தாபோங் நகரின் தொடருந்து பாதையின் இரு மருங்கிலும் குடியிருப்புகள் அமைக்கப்பட்டன. சாலைகள் அமைக்கப்பட்ட பின்னர் உள்ளூர்க் கிராமங்களும் தோன்றின. 20-ஆம் நூற்றாண்டில் சாலைப் போக்குவரத்து இணைப்புகள் மேம்பட்டன. அதனால் தாபோங் நகரத்திற்கு மக்கள் அதிகமாகக் குடிபெயர்ந்தனர். வேளாண்மைக்கு தாபோங் நகரத்தில் கிடைத்த நிலங்களை நன்றாகப் பயன்படுத்திக் கொண்டார்கள்.
# தாபோங்

## முக்கிம்கள்

தாபோங் ஊராட்சி மன்றத்தில் ஐந்து முக்கிம்கள் உள்ள்ன.  
- முக்கிம் காண்டேக் (*Mukim Kandek*)
- முக்கிம் கோலா காரிஸ் (*Mukim Kuala Gris*)
- முக்கிம் பெர்காவ் (*Mukim Pergau*)
- முக்கிம் கோலா சுத்தோங் (*Mukim Kuala Stong*)
- முக்கிம் செராசா (*Mukim Serasa*)
# கெத்திரே

**கெத்திரே ** (மலாய் மொழி: *Majlis Daerah Ketereh*; ஆங்கிலம்: *Ketereh District Council*) என்பது மலேசியா, கிளாந்தான் மாநிலத்தில், கோத்தா பாரு மாவட்டத்தில் உள்ள ஒரு நகரம்; ஓர் ஊராட்சி மன்றம் ஆகும்.  
இந்த நகரம் கிளாந்தான் மாநிலத்தின் தலைநகரான கோத்தா பாரு நகருக்கு அருகில் கோலா கிராய் - கோத்தா பாரு சாலையில் அமைந்துள்ளது. மலேசிய கூட்டரசு சாலை 8 வழியில் கோத்தா பாரு பெருநகரத்திற்கும் மாச்சாங் நகரத்திற்கும் இடையே உள்ளது.  
அத்துடன் கெத்திரே நகர்ப்பகுதி, மலேசிய நாடாளுமன்றத்தில் கெத்திரே மக்களவைத் தொகுதியாகப் பிரதிநிதிக்கப்படுகிறது. 2022-ஆம் ஆண்டு மலேசியப் பொதுத் தேர்தலில், கிளிர் முகமது நார் (*Khlir Mohd Nor*) என்பவர் மலேசிய மக்களவை உறுப்பினராகத் தேர்வு செய்யப்பட்டு உள்ளார்.
# கெத்திரே

## பொது

கோத்தா பாருவில் இருந்து கோலாலம்பூர் மற்றும் குவா மூசாங் நகரத்திற்கு இடையிலான ஒரு வழித்தட நகரமாக கெத்தேரே கருதப்படுகிறது. கேடிஎம் இண்டர்சிட்டி (*KTM Intercity*) எனும் மலாயா தொடருந்து நிறுவனத்தின் (*Keretapi Tanah Melayu Berhad*) (**KTMB**) நகரங்களுக்கு இடையிலான தொடருந்துகள் கெத்தேரே நகரில் நிற்பது இல்லை. தொடருந்து சேவையைப் பயன்படுத்த விரும்புகிறவர்கள் அருகிலுள்ள பாசிர் மாஸ் நகரத்திற்குச் செல்ல வேண்டும்.  
முந்திரி பழத்தின் (*Cashew Fruit*) உள்ளூர்ப் பெயரான 'கெத்திரே ' என்பதன் அடிப்படையில் இந்த நகரத்திற்குப் பெயரிடப்பட்டது.
# புலியானூர்

**புலியானூர்** (*Puliyanur*) என்பது இந்திய ஒன்றியம், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு உட்பட்ட ஒரு சிற்றூர் ஆகும். இது புலியானூர் ஊராட்சிக்கு உட்பட்டது.
# புலியானூர்

## அமைவிடம்

இந்த ஊரானது மாவட்ட தலைநகரான கிருஷ்ணகிரியிலிருந்து 53 கிலோமீட்டர் தொலைவிலும், ஊத்தங்கரையில் இருந்து 9 கிலோமீட்டர் தொலைவிலும், மாநிலத் தலைநகரான சென்னையில் இருந்து 297 கிலோமீட்டர் தொலைவிலும் உள்ளது.
# புலியானூர்

## மக்கள் வகைபாடு

2011 மக்கள் தொகை கணக்கெடுப்பின்படி இந்த கிராமத்தில் 349 வீடுகள் உள்ளன. கிராமத்தின் மொத்த மக்கள் தொகை 1,370 ஆகும். இதில் பெண்களின் எண்ணிக்கை 698 என்றும், ஆண்களின் எண்ணிக்கை 672 என்றும் உள்ளது. கல்வியறிவு பெற்றவர்கள் விகிதம் 48.10% ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும். கிராமத்தில் கல்வியறிவு பெற்றவர்களில் ஆண்களின் விகிதம் 52.53%, பெண்களின் விகிதம் 43.84% ஆகும்.
# புலியானூர்

## வரலாற்று சின்னங்கள்

இந்த ஊரில் உள்ள வேடியப்பன் வனத்தில் உள்ள வேடியப்பன் கோயில் பகுதியில் பல்லவர் ஆட்சிக் காலத்திய ஆறாம் நூற்றாண்டின் கல்வெட்டுகளுன் கூடிய மூன்று நடுகற்கள் உள்ளன. இவை நிறைகவரும்போது இறந்த வீரர்களுக்கு எடுக்கப்பட்ட நடுகற்களாகும்.  
இவை மீவெண் நாட்டின் சிறுபாழ் பகுதியை ஆட்சிபுரிந்த பாலாசிரியர் என்பானின் மகன்கள் வெ்வேறு காலங்களில் தொறு பூசல்களில் இறந்ததைக் குறிக்கின்றன.
# நம்தாபா தேசிய பூங்கா

**நம்தாபா தேசிய பூங்கா** (*Namdapha National Park*) என்பது சுமார் பகுதியில் வடகிழக்கு இந்தியாவின் அருணாச்சல பிரதேசத்தில் உள்ள பாதுகாக்கப்பட்ட பகுதி ஆகும். இந்த பூங்கா 1983-ல் நிறுவப்பட்டது. இங்கு 1,000க்கும் மேற்பட்ட மலர்கள் மற்றும் சுமார் 1,400 விலங்கினங்கள் உள்ளன. இது இமயமலையின் கிழக்குப் பகுதியின் பல்லுயிர் மையமாக உள்ளது. இத்தேசிய பூங்கா 27°N அட்ச ரேகையில் உலகின் வடக்கே தாழ்நில பசுமையான மழைக்காடுகளை கொண்டுள்ளது. இது மிசோரம்-மணிப்பூர்-காச்சின் மழைக்காடுகளின் சுற்றுச்சூழலின் வடமேற்கு பகுதிகளை உள்ளடக்கிய விரிவான திப்டெரோகார்ப் காடுகளையும் கொண்டுள்ளது.  
இது இந்தியாவின் நான்காவது பெரிய தேசிய பூங்காவாகும்.
# நம்தாபா தேசிய பூங்கா

## வரலாறு

நம்தாபா முதலில் 1972-ல் வனவிலங்கு சரணாலயமாக அறிவிக்கப்பட்டது. பின்னர் 1983-ல் தேசிய பூங்காவாக அறிவிக்கப்பட்டது. இதே ஆண்டில் புலிகள் திட்டத்தின் கீழ் புலிகள் காப்பகமாக மாறியது. இதன் பெயர் இரண்டு *சிங்போ* வார்த்தைகளின் கலவையாகும். அதாவது "நாம்" அதாவது நீர், மற்றும் "டபா" அதாவது தோற்றம் என்பதாகும்.
# நம்தாபா தேசிய பூங்கா

## புவியியல் மற்றும் தாவரங்கள்

நம்தாபா தேசிய பூங்கா, வடகிழக்கு இந்திய மாநிலமான அருணாச்சல பிரதேசத்தின் சாங்லாங் மாவட்டத்தில், மியான்மரின் பன்னாட்டு எல்லைக்கு அருகில் அமைந்துள்ளது. இது 1,985 சதுர கி. மீ. பரப்பளவைக் கொண்டுள்ளது. இதில் 1,808 சதுர கி. மீ. மையப் பகுதியாகும். 177 சதுர கி. மீ. இதனைச் சுற்றியுள்ள இடையக மண்டலம் ஆகும். இது 200 மற்றும் 4,571 மீட்டர் உயரத்தில் மிச்மி மலைகள் மற்றும் பட்காய் மலைத்தொடரின் *டாபா பம்* வரம்பிற்கு இடையில் அமைந்துள்ளது. இது இந்திய-மியான்மர் எல்லையில் உள்ள சௌகான் கணவாயில் உருவாகும் நோவா டிஹிங் ஆறு கிழக்கிலிருந்து மேற்காகக் கடக்கிறது. நிலப்பரப்பு வெப்பமண்டல பசுமைமாறாக் காடுகளிலிருந்து மிதமான அகன்ற இலைகள் மற்றும் கலப்புக் காடுகளுக்கு அதிகரிக்கும் உயரத்துடன் மாறுகிறது. இரண்டாம் நிலை காடுகள் 345.47கி.மீ. உயரத்திலும் திசம்பர் மற்றும் மார்ச் இடையே பருவகால பனிக் காடுகள் 2,700க்கு மேல் காணப்படுகிறது.
# நம்தாபா தேசிய பூங்கா

## தாவரங்கள்

*சப்ரியா கிமாலனா* மற்றும் *பலனோபோரா* ஆகியவை *ரபிளீசியாவுடன்* தொடர்புடைய வேர் ஒட்டுண்ணிகள் இப்பகுதியில் பதிவு செய்யப்பட்டுள்ளன. நம்தாபாவின் மலர் சார்ந்த பன்முகத்தன்மையுடைய தாவரங்கள் பின்வருமாறு:
**நம்தாபா தேசிய பூங்காவின் தாவரங்கள் எண்ணிக்கை**  
| குடும்பங்கள் (215) | 119 (55.35) | 19 (8.84) | 17 (7.90) | 21 (9.77) | 36 (16.74) | 3 (1.4) |  |
| --- | --- | --- | --- | --- | --- | --- | --- |
| பேரினங்கள் (639) | 403 (63) | 111 (17.37) | 34 (5.32) | 33 (5.16) | 54 (8.45) | 4 (0.63) |  |
| சிற்றினங்கள் (1119) | 674 (60.25) | 196 (17.5) | 73 (6.53) | 59 (5.27) | 112 (10) | 5 (0.66) | } |
<small>அடைப்புக்குறிக்குள் உள்ள மதிப்புகள் மொத்த எண்ணிக்கையின் சதவீதமாகும்.</small>
# நம்தாபா தேசிய பூங்கா

## விலங்கினங்கள்

### பாலூட்டிகள்

நம்தாபா பறக்கும் அணில் (*Biswamoyopterus biswasi* ) முதலில் பூங்காவில் சேகரிக்கப்பட்டு விவரிக்கப்பட்டது. இது பூங்காவில் காணப்படும் அகணிய உயிரி மற்றும் மிக அருகிய இனமாக உள்ளது. இது கடைசியாக 1981-ல் பூங்காவிற்குள் பள்ளத்தாக்கு ஒன்றில் பதிவு செய்யப்பட்டது.  
உயரம் இருப்பதாலும் தாவர மண்டலங்கள் முதல் பசுமையான, ஈரமான இலையுதிர் முதல் மிதமான அகலமான இலைகள் மற்றும் ஊசியிலையுள்ள காடுகள் வரை ஆல்பைன் தாவரங்கள் காணப்படுவதால் பூங்காவின் பாலூட்டி சிற்றினங்களின் பெரும் பன்முகத்தன்மை உள்ளது. பூங்காவில் நான்கு பாந்தெரினே சிற்றினங்கள் காணப்படுகின்றன. இவை சிறுத்தை (*பாந்தெரா பார்டசு*), பனிச்சிறுத்தை (*பா. அன்சியா*), புலி (*பா. டைகரிசு*) மற்றும் படைச்சிறுத்தை (*நியோபெலிசு நெபுலோசா*).  
இந்த பாதுகாக்கப்பட்ட பகுதியில் காணப்படும், மற்ற வேட்டையாடும் விலங்குகள், செந்நாய், மலாயன் சூரிய கரடி, இந்திய ஓநாய் மற்றும் ஆசியக் கறுப்புக் கரடி. சிறிய மாமிச உண்ணிகளில் சிவப்பு பாண்டா, சிவப்பு நரி, மஞ்சள் தொண்டை மார்டன், யூரேசிய நீர்நாய், காட்டு நீர்நாய், புள்ளி லிசாங் புனுகுப் பூனை, கரடிப்பூனை, ஆசிய மரநாய், சிறு இந்தியப் புனுகுப்பூனை, இந்திய பெரும் புனுகுப்பூனை, முகமூடி அணிந்த பனை புனுகுப்பூனை, மீன்பிடிப் பூனை ஆசியப் பொன்னிறப் பூனை மற்றும் இரண்டு கீரி சிற்றினங்கள். பெரிய தாவர உண்ணிகளில் இந்திய யானை, காட்டுப்பன்றி, கத்தூரி மான், இந்திய முண்ட்ஜாக், ஆக்சிசு, கடமான், இந்தியக் காட்டெருது, கோரல், மலையாடு, மற்றும் பரல் ஆகியவை குறிப்பிடப்படுகின்றன. மனிதரல்லாத விலங்குகளில் ஸ்டம்ப்-டெயில்ட் மக்காக், பெரிய தேவாங்கு, ஹூலக் கிப்பான், கேப்ட் லாங்கூர், அசாமியக் குரங்கு மற்றும் செம்முகக் குரங்கு ஆகியவை அடங்கும்.
# நம்தாபா தேசிய பூங்கா

## விலங்கினங்கள்

### பறவைகள்

நம்தாபாவின் பறவைகள் பற்றிய முந்தைய கட்டுரைகளில் 1990-ல் வெளியிடப்பட்டது. இந்த பூங்காவில் சுமார் 425 பறவை சிற்றினங்கள் உள்ளன. வலசை வரும் பறவைகளும் இங்குக் காணப்படுகின்றன. 1994ஆம் ஆண்டில் நம்தாபாவில் குளிர்காலத்தின் நடுப்பகுதியில் நீர்ப்பறவைகள் கணக்கெடுப்பு நடத்தப்பட்டது. அப்போது வெண் வயிற்றுக் கொக்கு போன்ற மிகவும் ஆபத்தான பறவைகளும் பதிவு செய்யப்பட்டன.
# நம்தாபா தேசிய பூங்கா

## விலங்கினங்கள்

### பட்டாம்பூச்சிகளும் அந்துப்பூச்சிகளும்

இப்பகுதியில் லெபிடோப்டெரா சிற்றினங்கள் அதிகம் உள்ளன. பட்டாம்பூச்சிகள் மற்றும் விட்டில்பூச்சிகள் இங்குப் பலவகையான பூச்சிகளுடன் சம அளவில் காணப்படுகின்றன. அக்டோபர் 2014-ல் பம்பாய் இயற்கை வரலாற்றுச் சங்கம் ஏற்பாடு செய்த தேசிய முகாமின் போது எடுக்கப்பட்ட அவதானிப்புகளின்படி, பல அரிய வகை பட்டாம்பூச்சிகள் காணப்பட்டன. கோஹ்-இ-நூர், நாகா ட்ரீப்ரவுன், ரெட் கலிஃப், க்ரூஸர், மந்திரவாதி, பஞ்சுபோன்ற டைட், கிழக்கு இமயமலை ஊதா பேரரசர் ஆகியவை இதில் அடங்கும்.
# நம்தாபா தேசிய பூங்கா

## மேலும் பார்க்கவும்

- இந்தியாவில் காட்டுயிர்கள்
# அமீர் இப்னு லுகாய்

**அமீர் இப்னு லுகாய்**, முகமது நபியின் வரலாற்று நூலான "ரஹீக் அல்-மக்தூம்" என்ற புகழ்பெற்ற புத்தகத்தில், அரேபியா நாட்டில் சிலை வழிபாடு தொடங்கிய கதையை குறித்துள்ளது.இப்றாகீம் (ஆபிரகாம்) மற்றும் இஸ்மாயில் காலத்திற்குப் பின்னர், காலப்போக்கில் ஒரே கடவுள் எனும் ஏகத்துவ நம்பிக்கையிலிருந்து மக்கள் விலகத் தொடங்கினர்.  
அரேபிய தீபகற்பத்தில் அம்ர் குஜா பழங்குடியினரின் தலைவராக இருந்த *அம்ர் இப்னு லுஹாய்* என்ற வணிகர், மெசொப்பொத்தேமியா மற்றும் சிரியா பகுதிகளில் மக்கள் சிலைகளை வழிபடுவதைக் கவனித்தார். அமீர் இப்னு லுகாய் ஹுபல் எனும் கடவுள் சிலையை மக்காவில் உள்ள கஃபாவின் நடுவில் வைத்து வழிபட்டார். மேலும் தனது பழங்குடியினருக்கும் அவ்வாறு வழிபட அறிவுறுத்தினார். இறுதியில் அரேபியாவில் ஹுபல் கடவுளின் சிலை வழிபாடு முழு அளவில் நடைமுறைக்கு வந்தது. இறுதியில் இச்சிலை வழிபாடு, செங்கடலுக்கு அருகிலுள்ள ஹெஜாஸ் பகுதியில் உள்ள தைஃப் நகரத்தில் அல்-லாத், மனாத் மற்றும் அல்-உஸ்ஸா போன்ற பெண் கடவுளர்களின் சிலை வழிபாடுகளுக்குப் பிரபலமானது. காலப்போக்கில் பெரும்பாலான அரேபிய மக்களின் வீடுகளிலும், பிற வழிபாட்டுத் தலங்களிலும் சிலை வழிபாடுகள் பெருகத் தொடங்கியது.  
கிபி ஏழாம் நூற்றாண்டில் முகமது நபி மக்காவைக் கைப்பற்றிய போது கஃபாவைச் சுற்றியிருந்த 360 சிலைகள் உடைத்து தகர்ப்பட்டது.
# அமீர் இப்னு லுகாய்

## இதனையும் காண்க

பண்டைய அரேபியப் பெண் கடவுளர்கள்:
- அல்-லாத்
- மனாத்
- அல்-உஸ்ஸா
# அந்தோணி பெல் (கணக்காளர்)

**அந்தோணி பிரான்சிசு பெல்** ஒரு ஆத்திரேலிய கணக்காளர் மற்றும் மாலுமி ஆவார். குழந்தைகளுக்கான தொண்டு நிறுவனமான லாயல் பவுண்டேசன் நிறுவனத்தின் நிறுவனர் ஆவார்.  
2011 ஆம் ஆண்டு ரோலக்சு சிட்னி கோபார்ட் யாட் ரேசு வெற்றியாளர் மற்றும் *இன்வெசுடெக் லாயலின்* கேப்டன் அல்லது உரிமையாளராகவும், 2016 ஆம் ஆண்டு *பெர்பெச்சுவல் லாயல்* பந்தயத்தின் வெற்றியாளராகவும் இருந்தார்.  
ஆத்திரேலியாவின் 2018 குயின்சு பர்த்டே கானர்சு நிறுவனத்தின் *"தொண்டு நிறுவனங்களுக்கான சேவை மற்றும் படகோட்டம்*" என்பதற்காக ஆர்டர் ஆப் ஆத்திரேலியா என்ற பதக்கம் வழங்கப்பட்டது *.*
# ஹுபல்

**ஹுபல்** (அரபு: هُبَل), இசுலாத்துக்கு முந்திய அரேபியாவின் ஒரு ஆண் கடவுளாகக் கருதப்படுகிறார். இக்கடவுள் குறி கூறுதல், மழை மற்றும் போருக்கானது. இக்கடவுளின் கை தங்க நிறத்தாலும் , கையில் உள்ள அம்புகளாலும் அறியப்படுகிறது. இக்கடவுளின் துணைவி மனாத் பெண் கடவுள் ஆகும். அமீர் இப்னு லுகாய் எனும் அரேபிய வணிகர் இக்கடவுள் சிலையை மெசொப்பொத்தேமியா பகுதியிலிருந்து அரேபியாவின் மக்கா நகரத்தில் முதன்முதலில் அறிமுகப்படுத்தினார். அரபுப் பழங்குடி குறைசி மக்கள் ஹுபல் கடவுளை தலைமைக் கடவுளாக வழிபட்டனர்.  
ஹுபல் கடவுள் வழிபாட்டாளர்களான குறைசி மக்கள் கிபி 624ல் முகமது நபியின் படைகளுக்கு எதிராகப் பத்ருப் போரிட்டனர். கிபி 630ல் குறைசிகளை வெற்றி கொண்ட முகமது நபி மக்காவில் நுழைந்து, கஃபாவில் இருந்த கடவுள் ஹுபல் சிலையையும், மனாத், அல்-லாத், அல்-உஸ்ஸா உள்ளிட்ட, ஆண்டின் 360 நாட்களைக் குறிக்கும்360 சிலைகளையும் உடைத்து அழித்தார்..
# ஹுபல்

## இதனையும் காண்க

- இசுலாத்துக்கு முந்திய அரேபியாவில் சமயம்
- அமீர் இப்னு லுகாய்